CELEX: 22016D0493
Language: sk
Date: 2015-02-25 00:00:00
Title: Rozhodnutie Spoločného výboru EHP č. 5/2015 z 25. februára 2015, ktorým sa mení príloha I (Veterinárne a fytosanitárne záležitosti) k Dohode o EHP [2016/493]

7.4.2016   
               
               
                  SK
               
               
                  Úradný vestník Európskej únie
               
               
                  L 93/9
               
            ROZHODNUTIE SPOLOČNÉHO VÝBORU EHP
      č. 5/2015
      z 25. februára 2015,
      ktorým sa mení príloha I (Veterinárne a fytosanitárne záležitosti) k Dohode o EHP [2016/493]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Komisie (EÚ) č. 709/2014 z 20. júna 2014, ktorým sa mení nariadenie (ES) č. 152/2009, pokiaľ ide o stanovenie obsahu dioxínov a polychlórovaných bifenylov (1), sa má začleniť do Dohody o EHP.
               
            
                  (2)
               
               
                  Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (3)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Do bodu 31o [nariadenie Komisie (ES) č. 152/2009] kapitoly II prílohy I k Dohode o EHP sa dopĺňa táto zarážka:
      
                  „—
               
               
                  
                     32014 R 0709: nariadenie Komisie (EÚ) č. 709/2014 z 20. júna 2014 (Ú. v. EÚ L 188, 27.6.2014, s. 1).“
               
            Článok 2
      Znenie nariadenia (EÚ) č. 709/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 26. februára 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 25. februára 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 188, 27.6.2014, s. 1.
      
         (*)  Ústavné požiadavky neboli oznámené.